ג'ארד האריס

ג'ארד פרנסיס האריס (באנגלית: Jared Francis Harris; נולד ב-24 באוגוסט 1961) הוא שחקן קולנוע וטלוויזיה אנגלי. התפרסם בתור ליין פרייס בסדרת הטלוויזיה האמריקאית "מד מן"; תפקיד אשר זיכה אותו במועמדות לפרס אמי לשחקן משנה בסדרה דרמה, בסדרה "הכתר" כמלך ג'ורג' השישי ובמיני-סדרה "צ'רנוביל" עליו קיבל מועמדות לפרס אמי ולפרס גלובוס הזהב, ובין היתר שיחק בסרטים "רוצחים מלידה", "מר דידס", "הסיפור המופלא של בנג'מין באטן" ו-"שרלוק הולמס: משחק הצללים". האריס נולד בלונדון לשחקנית הוולשית אליזבת ריס ולשחקן מועמד שני פרסי האוסקר ריצ'רד האריס, אחיו הם השחקן ג'יימי האריס והבמאי דמיאן האריס. לאחר שהוריו התגרשו הפך האריס לבנם החורג של השחקן האגדי רקס האריסון ושל השחקנית אן טורקל. להאריס תואר באומנות מ"אוניברסיטת דיוק". בשנת 2005 התחתן האריס עם השחקנית אמיליה פוקס, הגיש בקשה לגירושים ב-2009 והתגרש ממנה באופן רשמי באמצע 2010. האריס התחיל את קריירת המשחק שלו בדרמה הבריטית הספרותית "הסיפור שלי עם רייצ'ל". משם המשיך עם תפקידים קטנים בדרמת האגרוף של רון הווארד "הרחק מכאן", בדרמת הפשע של אוליבר סטון "רוצחים מלידה" בתור לונדון בוי ובדרמת המלחמה התקופתית "המוהיקני האחרון" בתור קצין צבא בריטי. ב-1995 פרץ האריס בתפקיד הסוחר בנמונט טיץ' במערבון של ג'ים ג'ארמוש "איש מת" ובתור ג'ימי רוס בדרמה הקומית "עישון". התפרסם לראשונה בתפקידים ראשיים בתור הצייר אנדי וורהול בדרמה הביוגרפית "אני ירית באנדי וורהול", בסרט האימה "טרנס" ובמותחן "מכורה לפשע" בתפקיד המורה אלן פורצ'ון. האריס התפרסם בנוסף גם בזכות תפקידו בתור הדמות המבוגרת של הילד הגאון ויל רובינסון בסרט "אבודים בחלל". ב-2002 שיחק האריס בקומדיות "מר דידס" בדמותו של מאק מקגראת' המנהל של המגזין העירוני בו עובדת העיתונאית בייב באנט (וינונה ריידר) ו"איגבי" בתור ראסל החבר של רייצ'ל (אמנדה פיט). ב-2004 הופיע מותחן הזומבים "האויב שבפנים: אפוקליפסה" בתפקיד ד"ר צ'ארלס אשפורד המדען של תאגיד "אמברלה" שהמציא את הוירוס ההרסני. ב-2008 הופיע האריס בדרמה של דייוויד פינצ'ר "הסיפור המופלא של בנג'מין באטן" בתור קפטן מייק המעסיק של בנג'מין באטן (בראד פיט) באוניית הגרר. בטלוויזיה האמריקאית התפרסם האריס בסדרת הדרמה "מד מן" בתור ליין פיירס מנהל החשבונות הבריטי של משרד הפרסום סטרלינג קופר. שיחק גם כן בעונה הראשונה של הסדרה "פרינג'" בתפקיד דייוויד רוברט ג'ונס העובד תחת ויליאם בל (לנרד נימוי). בשנת 2011 שיחק בסרט ההמשך שרלוק הולמס 2 לצדם של רוברט דאוני ג'וניור וג'וד לאו. בשנת 2016 שיחק בסרטו של שון פן "הפנים האחרונות", לצדם של חאווייר ברדם, ז'אן רנו ושרליז ת'רון. באותה שנה שיחק בסרט השואה של רוברט זמקיס, "בעלי ברית" לצידם של בראד פיט, מריון קוטיאר, סיימון מקברני, וליזי קפלן. עוד ב-2016 גילם את דמותו של המלך ג'ורג' השישי בסדרת הטלוויזיה "הכתר" של נטפליקס, ועל תפקידו זה היה מועמד לפרס באפט"א לטלוויזיה לשחקן המשנה הטוב ביותר ולפרס סטלייט באותה קטגוריה. ב-2019 גילם תפקיד משני בסרט ההמשך של לב אמיץ, "רוברט דה ברוס", ותפקידים ראשיים בסדרה 'האימה' ובמיני-סדרה 'צ'רנוביל'. הסיפור שלי עם רייצ'ל (1989) הרחק מכאן (1992) המוהיקני האחרון (1992) העין הציבורית (1992) רוצחים מלידה (1994) נאדג'ה (1994) עישון (1995) איש מת (1995) מוציאים עשן (1995) זנב ארוך (1995) אני ירית באנדי וורהול (1996) איפה הילד? (1997) יום ראשון (1997) קופסה סינית (1997) אבודים בחלל (1998) טראנס (1998) איך להרוג את הכלב של השכן (2000) קסם בין הצללים (2000) בושם (2001) מר דידס (2002) איגבי (2002) למצוא את הקול (2002) סילביה (2003) צרות של עשירים (2003) אושן 12 (2004) האויב שבפנים: אפוקליפסה (2004) בטי פייג' הידועה לשמצה (2005) נערה במים (2006) קאשבאק (2006) 32A (2007) הסיפור המופלא של בנג'מין באטן (2008) From Within‏ (2008) השומרים (2009) מאמצים בלתי רגילים (2010) מחלקה סגורה (2010) שרלוק הולמס 2 (2011) לינקולן (2012) עיר של עצמות (2013) הדוממים (2014) פולטרגייטס (2015) שם קוד מ.ל.א.ך (2015) האהבה תנצח (2015) הפנים האחרונות (2016) נשים מסוימות (2016) בעלי ברית (2016) רוברט דה ברוס (2019) מורביוס (2022) המפלצת מהים (2022) - דיבוב Reawakening‏ (2024) שרלוק הולמס 3 (2025) To the Ends of the Earth ‏(2005) הצל בצפון (2007) - סרט טלוויזיה הנובוריצ'ים (2008) פרינג' (2012-2008) מד מן (2012-2009) המרחב (2017-2015) רובוט צ'יקן (2016, 2021) - דיבוב הכתר (2017-2016) האימה (2018) צ'רנוביל (2019) קרניבל רואו (2019-הווה) המוסד (2021-הווה) הוא חייב למות (2021) מדיה וקבצים בנושא ג'ארד האריס בוויקישיתוף ג'ארד האריס, במסד הנתונים הקולנועיים IMDb (באנגלית) ג'ארד האריס, באתר "אידיבי", מאגר הידע העברי לקולנוע ישראלי ועולמי ג'ארד האריס, באתר AllMovie (באנגלית) ג'ארד האריס, באתר Box Office Mojo (באנגלית) ג'ארד האריס, במסד הנתונים הקולנועיים KinoPoisk (ברוסית) ג'ארד האריס, באתר MusicBrainz (באנגלית) ג'ארד האריס, באתר Discogs (באנגלית) ג'ארד האריס, באתר Songkick (באנגלית) נועה רובין, ג'ארד האריס עובר לשדרות מדיסון, באתר nrg‏, 6 במאי 2009 הניו יורק טיימס, ג'ארד האריס: "להוריי לא היו ציפיות. הם היו בטוחים שאכשל כשחקן", באתר הארץ, 14 בנובמבר 2021